Kamu bisa jelasin ke aku soal Wadai dalam bahasa banjar?

Wadai adalah makanan ulam nang lain pada nasi. Wadai rajin rasanya banyak macamnya, ada nang manis wan ada jua nang masin. Wadai rancak dimakan gasan kitihan haja nang diulah matan galapung, kawa galapung baras, galapung sagu, galapung tapiuka, atawa galapung biasa. Wadai kampung rancak talihat di Indunisia, Malaysia,  Singapura, wan Walanda nang ada basajarah wan Indunisia.

Maulah wadai banyak caranya, ada nang disumap, dipanggang, wan disanga. Wadai di Indunisia rajin ada dua sambatannya. Ada wadai basah wan wadai karing.

Wadai basah mun japai rasanya mumuh, lanyap, wan rancaknya kada tahan lawas, marga mamakai bahan kampung haja nang kaya galapung baras, gula, wan santan jadi wajar wadai basah lakas banar basi. Rancaknya wadai basah tadapat di pasar-pasar.

Wadai karing adalah wadai nang banyunya kada tapi banyak wan tahan lawas amun disimpan kada kaya wadai basah. Wadai karing diulah lawan cara dipanggang. Rancaknya wadai karing disurungakan wayah hari raya atawa gasan pailang nang ka rumah.